આ સમગ્ર ઘટનામાં ક્રાઈમ બ્રાંચને માહિતી મળી હતી કે દહેગામ નજીકનાં ઝાંક જીઆઈડીસીમાં પ્રોહેબિટેડ કેમિકલનો જથ્થો રાખવામાં આવ્યો છે. જેને આધારે ક્રાઈમ બ્રાંચની ટીમે એટીએસની મદદથી અહીં દરોડો પાડયો હતો. જેમાં ૧૩૦૦ કિલોગ્રામ એફિડ્રીન નામનાં પ્રતિબંધિત પાવડરનો જથ્થો મળી આવ્યો હતો. જેનો ઊપયોગ ડ્રગ્સ બનાવવા માટે થાય છે. ક્રાઈમ બ્રાંચનાં જોઈન્ટ પોલીસ કમિશનર જે.કે. ભટ્ટનાં જણાવ્યા મુજબ પ્રાથમિક તપાસમાં આ પાવડરનો ઊપયોગ ડ્રગ્સ બનાવવા માટે થતો હોવાનું બહાર આવ્યું છે.